
      ประกาศองค์การบริหารส่วนตำบลเสาธง
เรื่อง  สอบราคาจ้างก่อสร้างถนน คอนกรีตเสริมเหล็ก 
………………………………………………………….


ด้วยองค์การบริหารส่วนตำบลเสาธง อำเภอร่อนพิบูลย์ จังหวัดนครศรีธรรมราช มีความประสงค์จะสอบราคาจ้างเหมาโครงการก่อสร้างถนน คอนกรีตเสริมเหล็ก สายบ้านนางสมศรี –วัดหนา หมู่ที่ ๕ ตำบลเสาธง และ โครงการก่อสร้างถนนคอนกรีตเสริมเหล็ก สายบ้านสันติ -   บ้านท่าเจริญ หมู่ที่ ๘ ตำบลเสาธง รวมทั้งหมด  ๒ โครงการ (โดยแยกยื่นเป็นรายโครงการ) รายละเอียดดังนี้ 
              ๑.โครงการก่อสร้างถนนคอนกรีตเสริมเหล็ก สายบ้านนางสมศรี - วัดหนา หมู่ที่ ๕       ตำบลเสาธง โดยทำการก่อสร้างถนนคอนกรีตเสริมเหล็ก  ขนาดผิวจราจร กว้าง ๔.๐๐ เมตร         หนา ๐.๑๕ เมตร ยาว ๕๐๘ เมตร พร้อมถมไหล่ทางด้วยหินคลุกข้างละไม่น้อยกว่า ๐.๕๐ เมตร และ ติดตั้งป้ายเหล็กโครงการจำนวน ๑ ป้าย งบประมาณ ๙๓๗,๐๐๐ บาท รายละเอียดตามแบบแปลนขององค์การบริหารส่วนตำบลเสาธง
               ๒. โครงการก่อสร้างถนนคอนกรีตเสริมเหล็ก สายบ้านสันติ - บ้านท่าเจริญ หมู่ที่ ๘ ตำบลเสาธง  โดยทำการก่อสร้างถนนคอนกรีตเสริมเหล็ก  ขนาดผิวจราจร  กว้าง ๔.๐๐ เมตร       หนา ๐.๑๕  เมตร    ยาว ๔๓๘ เมตร  พร้อมถมไหล่ทางด้วยหินคลุกข้างละไม่น้อยกว่า ๐.๕๐ เมตร      และติดตั้งป้ายเหล็กโครงการจำนวน ๑ ป้ายงบประมาณ ๘๐๘,๐๐๐ บาทรายละเอียดตามแบบแปลนขององค์การบริหารส่วนตำบลเสาธง
               ราคากลางในการสอบราคาจ้างครั้งนี้รวมเป็นเงิน ทั้งสิ้น๑,๗๔๕,๐๐๐.-บาท                 (หนึ่งล้านเจ็ดแสนสี่หมื่นห้าพันบาทถ้วน)

ผู้มีสิทธิเสนอราคาจะต้องมีคุณสมบัติ ดังต่อไปนี้
๑. เป็นนิติบุคคลหรือบุคคลธรรมดา ที่มีอาชีพรับจ้างงานที่สอบราคาจ้างดังกล่าว 

๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ  รัฐวิสาหกิจ  หรือหน่วยงานบริหารราชการส่วนท้องถิ่นในขณะที่ยื่นซองสอบราคา
๓. ซึ่งมีผลงานประเภทเดียวกันกับงานที่สอบราคาจ้าง ดังนี้

-  โครงการที่  ๑  ต้องมีผลงานก่อสร้างไม่น้อยกว่า  ๔๖๘,๕๐๐. -  บาท  

-  โครงการที่  ๒  ต้องมีผลงานก่อสร้างไม่น้อยกว่า   ๔๐๔,๐๐๐.-  บาท  

               ต่อหนึ่งสัญญาและผลงานที่เป็นคู่สัญญาโดยตรงกับทางราชการ หรือหน่วยงานของรัฐตามกฎหมายว่าด้วยระเบียบบริหารราชการส่วนท้องถิ่นรัฐวิสาหกิจหรือหน่วยงานอื่นซึ่งกฎหมายบัญญัติให้มีฐานะเป็นราชการส่วนท้องถิ่นหรือหน่วยงานเอกชนที่องค์การบริหารส่วนตำบลเสาธงเชื่อถือ 
                                                                                                                    /๔. ไม่เป็น... 

                                                  -๒-

         ๔. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ        ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
๕. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลเสาธง   ณ  วันประกาศสอบราคา หรือไม่เป็นผู้กระทำการอันเป็นผู้กระทำอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

กำหนดดูสถานที่ก่อสร้าง ในวันที่ ๗ กุมภาพันธ์ ๒๕๕๕๕ ระหว่างเวลา๑๓.๐๐-๑๖.๓๐น.                        โดยให้ไปพร้อมกัน ณ องค์การบริหารส่วนตำบลเสาธง  และกำหนดรับฟังคำชี้แจงรายละเอียดเพิ่มเติม            ในวันเดียวกัน  ณ  สถานที่ก่อสร้าง สำหรับผู้ที่ไม่ไปดูสถานที่ก่อสร้างให้ถือว่ารับทราบปัญหาและเข้าใจรายละเอียดดีแล้วจะโต้แย้งสิทธิหรือผลประโยชน์อื่นๆ ของตนไม่ได้ 

กำหนดยื่นซองสอบราคา ในวันที่ ๑ กุมภาพันธ์ ๒๕๕๕๕  ถึงวันที่ ๑๕ กุมภาพันธ์ ๒๕๕๕ ระหว่างเวลา ๐๘.๓๐ – ๑๖.๓๐ น. ณ ส่วนการคลังองค์การบริหารส่วนตำบลเสาธง ยกเว้น (เฉพาะวันที่ ๙ กุมภาพันธ์ ๒๕๕๕) ให้ยื่นซองเอกสารสอบราคา ณ ศูนย์รวมข้อมูลข่าวสารการจัดซื้อจัดจ้างอำเภอร่อนพิบูลย์ (สถานที่กลาง) จังหวัดนครศรีธรรมราช  ระหว่างเวลา ๐๘.๓๐–๑๖.๓๐ น.  
          กำหนดเปิดซองสอบราคา  ในวันที่ ๑๖ กุมภาพันธ์ ๒๕๕๕ ณ ศูนย์รวมข้อมูลข่าวสารการจัดซื้อจัดจ้างอำเภอร่อนพิบูลย์ (สถานที่กลาง)  จังหวัดนครศรีธรรมราช  ตั้งแต่เวลา ๑๐.๓๐ น. เป็นต้นไป  
          ผู้สนใจติดต่อขอซื้อเอกสารสอบราคาจ้าง ดังต่อไปนี้
             -  โครงการที่  ๑  ราคาชุดละ  ๓,๕๐๐.-  บาท    
              -  โครงการที่  ๒  ราคาชุดละ  ๓,๐๐๐.-  บาท    
 
ได้ที่ ส่วนการคลัง  องค์การบริหารส่วนตำบลเสาธง  ในวันที่๑กุมภาพันธ์ ๒๕๕๕ ถึง วันที่๑๕ กุมภาพันธ์ ๒๕๕๕  ตั้งแต่เวลา ๐๘.๓๐ - ๑๖.๓๐ น. และดูรายละเอียดได้ที่เว็บไซต์  www.saotong.go.th  และ www.gprocurement.go.th หรือ สอบถามรายละเอียดทางโทรศัพท์หมายเลข  ๐-๗๕๓๗-๓๐๔๖ ในวันและเวลาราชการ 

ประกาศ  ณ  วันที่ ๑ เดือน กุมภาพันธ์   พ.ศ. ๒๕๕๕

จ่าสิบเอก  ธรรมนูญ   มูณีเกิด


              (ธรรมนูญ  มูณีเกิด)


 นายกองค์การบริหารส่วนตำบลเสาธง

